《和答刘习之见赠》
宋代·王文孙

先天奥学果何传，造化机缄存阖辟。精微惝恍入神范，天地谓阖俄而测。

粤从二画抉秘蕴，乾元庶物因首出。阳推阴荡六子成，致用坎离为月日。

天人相与妙难诘，斯道岂容秦火息。九家分派流愈远，纬谶纷纷非所及。

韦编三绝系圣经，微言尚切明作述。我生苦晚心好古，谩索图书考龟策。

浩如烟海无津涯，自哂蓬心窥至赜。众言淆乱折以理，是非安敢决诸臆。

吉凶前定信阖推，人事堪怜空役役。优游姑乐环中趣，默参经世用皇极。

较量得失心自知，议论无用形于笔。观君气宇元静定，何虑不优入圣阈。

不鄙谓予阖相友，愿凿浑沌以报德。

作者简介：王文孙，王曾后裔，曾官通判。事见《方是閒居士小稿》卷上《上王通守传易数》题注。